Γάιος Αυρήλιος Κόττα

Ο Γάιος Αυρήλιος Κόττα, λατινικά: Gaius Aurelius Cotta (124–73 π.Χ.) ήταν Ρωμαίος πολιτικός, ρήτορας, ιερέας και ακαδημαϊκός σκεπτικιστής. Δεν πρέπει να συγχέεται με τον Γάιο Αυρήλιο Κόττα, που ήταν δύο φορές ύπατος τον 3ο αι. π.Χ.

 Βίος 
Γεννημένος το 124 π.Χ., ήταν θείος του Ιουλίου Καίσαρα μέσω της μητέρας τού Καίσαρα, Αυρηλίας Κόττα. Το 92 π.Χ. υπερασπίστηκε τον θείο του Πόπλιο Ρουτίλιο Ρούφο, ο οποίος είχε κατηγορηθεί άδικα για εκβιασμό στην Ασία. Είχε στενές σχέσεις με τον τριβούνο Μάρκο Λίβιο Δρούσο, ο οποίος δολοφονήθηκε το 91 π.Χ., και την ίδια χρονιά απέτυχε να εκλεγεί τριβούνος. Λίγο αργότερα διώχθηκε με τη lex Varia, νομοθεσία που προτάθηκε από τον Κόιντο Βάριο Σεβήρο, ο οποίος στρεφόταν εναντίον όλων, όσων είχαν υποστηρίξει με οποιονδήποτε τρόπο τους Ιταλούς εναντίον της Ρώμης. Προκειμένου να αποφύγει την καταδίκη, αυτοεξορίστηκε.

Δεν επέστρεψε παρά το 82 π.Χ., κατά τη διάρκεια της δικτατορίας του Λεύκιου Κορνήλιου Σύλλα. Πιθανώς πολέμησε το 80 π.Χ. ως πρώην αντιπραίτωρ ανεπιτυχώς εναντίον του Κόιντου ΣερτώριουΠλούταρχος, Σερτώριος 12:3.. Το 75 ως ύπατος και προκάλεσε την εχθρότητα των Αριστοκρατών (Οptimates), φέρνοντας έναν νόμο που κατάργησε τον αποκλεισμό των πληβείων από την κατοχή ανώτερων δικαστικών θέσεων. Ένας άλλος νόμος de judiciis privatis, για τον οποίο τίποτε δεν είναι γνωστό, καταργήθηκε από τον αδελφό του Λεύκιο Αυρήλιο Κόττα ΙΙΙ. Ο Γ. Κόττα κατέκτησε την επαρχία της Γαλατίας, και του αποδόθηκε θρίαμβος για κάποια νίκη, για την οποία δεν έχουμε λεπτομέρειες. Την ίδια ημέρα πριν από τον εορτασμό του, μια παλιά πληγή τον οδήγησε στον θάνατο.

Σύμφωνα με τον Μ. Τ. Κικέρωνα, ο Πόπλιος Σουλπίκιος Ρούφος και ο Γ. Κόττα ήταν οι καλύτεροι ρήτορες της εποχής τους. Φυσικά ανίκανος να ανέβει στα παθιασμένα ύψη της ρητορικής, οι επιτυχίες του Γ. Κόττα οφείλονταν κυρίως στην έρευνά του για τα γεγονότα. Τηρούσε αυστηρά την ουσία της υπόθεσης, και απέφευγε κάθε άσχετη παρεκτροπή. Το ύφος του ήταν καθαρό και απλό. Παρουσιάζεται από τον Κικέρωνα ως συνομιλητής στο De Oratore και στο De Natura Deorum (iii.), ως υποστηρικτής των αρχών της Νέας Ακαδημίας. Τα σπαράγματα του Σαλλούστιου περιέχουν την ουσία μιας ομιλίας, που εκφωνήθηκε από τον Γ. Κόττα, προκειμένου να κατευνάσει τη λαϊκή οργή για τις ελλιπείς προμήθειες σιτηρών.

Γενεαλογία

 Δείτε επίσης 
 γένος Αυρηλίων

 Παραπομπές-σημειώσεις 

 Αναφορές 
  This article in turn cites:
 Cicero, De oratore, iii.3
 Cicero, Brutus, 49 , 55 , 90 , 92 
 Sallust, Hist. Frag., 2.47M
 Appian, Bell. Civ. i.37


Κατηγορία:Ρωμαίοι πολιτικοί
Κατηγορία:Ρωμαίοι ρήτορες
Κατηγορία:Ρωμαίοι ύπατοι του 1ου αιώνα π.Χ.